路得記

《路得記》係《舊約聖經》嘅歷史書，天主教譯名係《盧德傳》。內容記述一名貧困無依嘅外邦寡婦竟然嫁畀猶太人富翁，因而產生大衛王朝。

簡介
作者：撒母耳
日期：公元前1010年
地點：示羅

路得記係一篇可歌可頌，溫馨動人嘅故事，以士師記所記載嘅患難時期做背景，描述一段歷史嘅插曲。摩押女子同一個以色列人結婚，老公死咗之後，路得對家婆同以色列嘅上帝表現無比嘅忠心。最後，佢喺前夫嘅以色列親族中搵到新老公。從此老公使佢成為以色列最偉大嘅君王大衛嘅曾祖母。

士師記有好多故事記述上帝子民喺離棄上帝時遭遇到嘅災難。路得嘅故事就寫外國人因為歸向以色列嘅上帝而蒙福，成為上帝忠心子民嘅一份子。

提要
 拿俄米同路得返回伯利恆
 路得遇見波阿斯
 波阿斯同路得結婚

聖經
歷史書 (聖經)‎
基督教
天主教